Admir Džanko

Admir Džanko (Sarajevo, 1. januar 1986.) bosanskohercegovački pisac. Diplomirao na Filozofskom fakultetu u Sarajevu, na Odsjeku za bosanski, hrvatski, srpski jezik i književnost naroda BiH.

 Biografija 
Piše molske zapise. Objavio zbirke molskih zapisa "Mreža" (2009, IK Svjetlost Sarajevo) i "Kuća sutrašnjice" (2011, LIBER Beograd), a zastupljen je u časopisima (Ornamet i Odjek), zbornicima (Kapija istoka i zapada –  2010, dvojezična bosansko-slovenska zbirka mladih autora Euroorjentacije – 4, 2011), i na književnim blogovima (Pljuskovi, Nova poetika). Učestvovao na književnim manifestacijama Artfest 2008 i Literarne kreacije 2011. Pjesme su mu prevođene na slovenski jezik. Živi i radi u Brezi.

 Nagrade 
I (prvo) mjesto na Prvom međunarodnom festivalu kratke priče i poezije Vojislav Despotov za najbolju kratku priču, Novi Sad, 2011.
I (prvo) mjesto na Trećem međunarodnom festivalu kratke priče i poezije Joan Flora za najbolju kratku priču, Novi Sad, 2011.

 Vanjski linkovi 
 Nova poetika - Admir Džanko

Kategorija:Rođeni 1986.
Kategorija:Bosanskohercegovački pisci
Kategorija:Biografije, Sarajevo
Kategorija:Bosanskohercegovački pjesnici